ผมมีเรื่องร้องเรียน 2 เรื่อง 
1 ที่หน้าบ้านผมเป็นจุดขึ้นสะพานวงแหวนบริเวณถนนพระราม 3 ผู้รับเหมาะเปิดหน้าถนนทิ้งไว้เป็นเวลากว่า 5 ปี แล้วเอาแผ่นคอนกรีตสำเร็จวางปิดไว้เฉยๆ เวลารถหนัก เช่น รถเทรลเลอร์วิ่งผ่านมาเร็วๆ ก็จะเกิดการกระแทก เสียงดังสนั่น ตึกบ้านผมจะสั่นไปทั้งหลัง ผลที่ตามมาคือ
1 พื้นหน้าบ้านทางขึ้นทรุด นำรถขึ้นบ้านไม่ได้ พยายามแจ้งให้มาแก้ไข ก็มาแก้แบบเสียไม่ได้ ปัญหาก็ยังคงอยู่ และไม่ยอมมาแก้ให้จบปัญหา กลับเกี่ยงไม่ยอมมาแก้ หรือไม่รับโทรศัพท์เลย
2 กระจกบริเวณด้านหน้าบ้านหล่นแตก ผมต้องจ้างคนมาทำวงกบทุกบานใหม่ (ค่าใช้จ่ายหลายแสนที่เราต้องยอมแบกรับจากการกระทำของผู้รับเหมาถนนที่ไร้ความรับผิดชอบนี้ช่างไม่ยุติธรรมกับเราเลย) เพราะร้าว และมีรอยร้าวที่ตัวตึก 
เรื่องที่ 2 หน้าบ้านผมมีสายสัญญาณพันกันระเกะระกะ จนห้อยย้อยลงมา เกรงว่าจะเกิดอันตรายได้ และที่สำคัญตอนนี้มีเสาเหล็กปริศนามาปัก พร้อมล้มไปโดนรถที่สัญจรไปมาได้ทุกเมื่อ 

บริเวณนี้จริงๆเป็นจุดสำคัญ มีรถสัญจร เยอะมากเนื่องจากเป็นจุดขึ้นวงแหวนตะวันออก เพราะฉะนั้นผู้สัญจรเองก็ได้รับผลกระทบจากการที่ผู้รับเหมาไม่มีความรับผิดชอบเช่นนี้